25POR-6

Nafarroako Alderdi Sozialista talde parlamentarioari atxikita dagoen Maite Esporrín Las Heras andreak, Legebiltzarreko Erregelamenduak ezarritakoaren babesean, honako galdera hau egiten du, Osasuneko kontseilariak Osoko Bilkuran ahoz erantzun dezan:

Joan den abenduan, Osasunbidea-Nafarroako Osasun Zerbitzuak erabaki zuen 2025eko urtarriletik aitzina jaiotzen diren umeentzako txerto-egutegian sartzea errotabirusaren aurkakoa. Errotabirusak gastroenteritis akutua eragiten du, eta horrek deshidratazio larria erakar dezake, are gehiago bizitzako lehenbiziko bi urteetan gertatzen denean.

Zeintzuk dira birus horrek Nafarroan azken urtean eragindako infekzioaren datuak? Txerto horrek zer efektu izatea aurreikusten da?

Iruñean, 2025eko urtarrilaren 9an

Foru parlamentaria: María Teresa Esporrín Las Heras